На основу члана 46. Закона о локалној самоуправи („Службени гласник РС“, бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), члана 66. Статута општине Медвеђе („Службени гласник града Лесковца“, бр. 9/2019), члана 12. Пословника Општинског већа општине Медвеђа („Службени гласник града Лесковца“, бр. 41/2022), члана 7. Правилника о начину финансирања програма/пројеката удружења грађана 08 број 06-43/2018-/18 од 6. септембра 2018.године, а у вези са Одлуком о буџету Општине Медвеђа за 2024. годину („Службени гласник града Лесковца“, бр. 47/2023) Општинско веће општине Медвеђа на 17. седници одржаној дана 06.септембра 2024. године, доноси

ОДЛУКУ

О РАСПИСИВАЊУ ЈАВНОГ КОНКУРСА

ЗА ФИНАНСИРАЊЕ ПРОЈЕКАТА УДРУЖЕЊА ГРАЂАНА У 2024. ГОДИНИ

Члан 1.

Доноси се Одлука о расписивању јавног конкурса за финансирање пројеката удружења грађана у 2024.години.

Одлуком о буџету општине Медвеђа за 2024.годину („Службени гласник града Лесковца“, бр. 47/2023), за наведену намену, опредељена су средства у оквиру позиције бр. 93, економска класификација бр 481 - Дотације невладиним организацијама у износу од 1.000.000,00 динара.

Члан 2.

Услови конкурса, подаци о потребној документацији и поступку спровођења јавног конкурса биће предвиђени Јавним конкурсом за финансирање пројеката удружења грађана у 2024.години.

Члан 3.

Јавни конкурс за финансирање пројеката удружења грађана у 2024.години спроводи Комисија за сарадњу са удружењима грађана Општине Медвеђа у 2024. години.

Члан 4.

Одлука ступа на снагу даном доношења.

Образложење

Правни основ за доношење ове одлуке је члан 46. Закона о локалној самоуправи („Службени гласник РС“, бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон ), члан 66. Статута општине Медвеђе („Службени гласник града Лесковца“, бр. 9/2019), Правилник о начину финансирања програма/пројеката удружења грађана 08 број 06-43/2018-/18 од 6. септембра 2018. године и члан 12. Пословника општинског већа општине Медвеђа („Службени гласник града Лесковца“, бр. 41/2022), а све у вези са Одлуком о буџету Општине Медвеђа за 2024. годину („Службени гласник града Лесковца“, бр. 47/2023).

Спровођење конкурса врши Комисија за сарадњу са удружењима грађана Општине Медвеђа у 2024. години, образована Решењем Привременог органа општине Медвеђа, 06 Број:06-8/2022/16 од 28.фебруара 2022.године.

Одлуку о додели средстава удружењима грађана са територије општине Медвеђа доноси Општинско веће општине Медвеђа на предлог Комисије која врши разматрање поднетих пријава, проверу приспелих захтева и документације, односно проверу испуњености услова Јавног конкурса.

ОПШТИНСКО ВЕЋЕ ОПШТИНЕ МЕДВЕЂА

08 Број: 06-54/2024/3 од 06. септембра 2024. године

ПРЕДСЕДНИК

ОПШТИНСКОГ ВЕЋА

Драган Кулић